**Դեբորա Սեռակիանի** (իտալ.՝ **Debora Serracchiani**, նոյեմբերի 10, 1970(1970-11-10), Հռոմ, Իտալիա), իտալացի փաստաբան և քաղաքական գործիչ, Ֆրիուլի Վենետիկ Ջուլիա ինքնավար մարզի նահանգապետ (2013-2018)։

Կենսագրություն
--------------

Ծնվել է 1970 թվականի նոյեմբերի 10-ին, Հռոմում, կրթությամբ իրավաբան է։ Իրավաբանական պրակտիկայով է զբաղվել Ուդինեում գտնվող Բուսինելոյի, Վիրջիլիոյի, Դե Թոմայի փաստաբանական գրասենյակներում։ Ընտրվել է Ուդինեի կոմունայի խորհրդի պատգամավոր, իսկ 2006 թվականին՝ ձախ դեմոկրատների կուսակցության աջակցությամբ ընտրվել է Ուդինեի նահանգային խորհուրդ, 2008 թվականին վերընտրվել է։ Նույն թվականի դեկտեմբերին գլխավորել է Ուդինեում դեմոկրատական կուսակցության բաժանմունքը, իսկ 2009 թվականի մարտի 21-ին ձեռք է բերել համազգային և նույնիսկ միջազգային ճանաչում՝ ելույթ ունենալով Դեմոկրատական կուսակցության սկզբնական կազմակերպությունների վեհաժողովում՝ խիստ քննադատելով կուսակցական ղեկավարության մի շարք որոշումներ։

2009 թվականին ԴԿ առաջնորդ Դարիո Ֆրանչեսկինիի ակտիվ աջակցությամբ գլխավորել է կուսակցական ցուցակը եվրոպական ընտրություններում հյուսիս-արևելյան շրջանում և հաղթել՝ 9 հազարով ավելի ձայն հավաքելով, քան Սիլվիո Բերլուսկոնին։

2013 թվականի ապրիլի 21-22-ը մասնակցել է Ֆրիուլի Վենետիկ Ջուլիայի ինքնավար մարզի տարածաշրջանային ընտրություններին` գլխավորելով ձախ կենտրոնամետ կոալիցիան, որը միավորում Էր Դեմոկրատական կուսակցությունը, Արժեքների Իտալիա, Ձախ բնապահպանություն, ազատություն և Սլովենիայի միություն կուսակցությունները, ինչպես նաև` քաղաքացիական ցուցակը ի աջակցություն Սերրակկիանիի։ Այս դաշինքը հաղթանակ է տարել 39,39 % (211 508 ձայն)` 39 %-ի դեմ (209 442 ձայն) ձայների հարաբերակցությամբ` գործող նահանգապետ, Ազատության ժողովրդի ներկայացուցիչ Ռենցո Տոնդոյի գլխավորությամբ գործող կոալիցիայի դեմ։

2017 թվականի նոյեմբերի 12-ին ԴԿ տարածաշրջանային վեհաժողովում հայտարարել է 2018 թվականին Պատգամավորների պալատի ընտրություններում առաջադրվելու, այլ ոչ թե` նահանգապետի երկրորդ ժամկետի առաջադրվելու մտադրության մասին։

2018 թվականի մարտի 4-ի խորհրդարանական ընտրություններում պարտություն է կրել Տրիեստի մարզի 1-ին մեծամասնական ընտրատարածքում` 26,14% արդյունքով` նախկին հակառակորդ Ռենցո Տոնդոյից (38,2 %), բայց խորհրդարան է անցել բազմամանդատ շրջանում կուսակցական ցուցակներով։

2018 թվականի ապրիլի 29-ին Ֆրիուլի Վենետիկ Ջուլիայի շրջանի տարածաշրջանային վարչակազմի նոր ղեկավար 57,09 % արդյունքով ընտրվել է աջ կենտրոնամետ կոալիցիայի առաջնորդ Մասիմիլիանո Ֆեդրիգան, իսկ մայիսի 3-ին նա պաշտոնապես ստանձնել է պաշտոնը։

2019 թվականի մարտի 17-ին տեղի է ունեցել Դեմոկրատական կուսակցության ազգային ժողովը, որն ընտրել է նոր ղեկավարություն։ Մասնավորապես, ազգային քարտուղար է դարձել Նիկոլա Ձինգարետտին, նախագահ՝ Պաոլո Ջենտիլոնին, իսկ փոխնախագահներ՝ Աննա Ասքանին և Դեբորա Սեռակիանին։

Ծանոթագրություններ
------------------

1. ↑  «Debora Serracchiani»։ *Argomenti* (իտալերեն)։ il Sole 24 Ore։ 2016 թ․ հուլիսի 28։ Վերցված է 2020 թ․ օգոստոսի 14
2. ↑  «Friuli, l'exploit della Serracchiani "Ho preso 9 mila voti più di Papi"» (իտալերեն)։ la Repubblica։ 2009 թ․ հունիսի 8։ Վերցված է 2020 թ․ օգոստոսի 14
3. ↑  «Friuli-Venezia Giulia»։ *Elezioni Regionali 2013* (իտալերեն)։ la Repubblica։ 2009 թ․ հունիսի 8։ Վերցված է 2020 թ․ օգոստոսի 14
4. ↑  «Serracchiani annuncia l’addio tra lacrime e applausi» (իտալերեն)։ Udine today։ 2017 թ․ նոյեմբերի 12։ Վերցված է 2020 թ․ օգոստոսի 14
5. ↑  «Elezioni Politiche 2018, i risultati alla Camera nel comune di Trieste» (իտալերեն)։ Corriere della Sera։ Վերցված է 2020 թ․ օգոստոսի 14
6. ↑  «Fedriga è il nuovo presidente del Fvg con il 57% dei voti: "Grazie alla mia gente"» (իտալերեն)։ il Piccolo։ 2018 թ․ ապրիլի 30։ Վերցված է 2020 թ․ օգոստոսի 13
7. ↑  «Elezioni: Massimiliano Fedriga proclamato presidente Regione Fvg» (իտալերեն)։ il Gazzettino։ 2018 թ․ մայիսի 3։ Վերցված է 2020 թ․ օգոստոսի 13
8. ↑  «Pd, Zingaretti segretario: «Cambio tutto, generazione verde». Gentiloni presidente» (իտալերեն)։ il Messagero։ 2019 թ․ մարտի 17։ Վերցված է 2020 թ․ օգոստոսի 14

Արտաքին հղումներ
----------------

* «Presidente Friuli Venezia Giulia: Debora Serracchiani, scheda biografica» (իտալերեն)։ Conferenza delle regioni e delle province autonome։ Վերցված է 2020 թ․ օգոստոսի 14 (չաշխատող հղում)
* «SERRACCHIANI Debora - PD» (իտալերեն)։ Camera dei deputati։ Վերցված է 2020 թ․ օգոստոսի 14

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | Եվրախորհրդարան |
|  |
| Բառարաններ և հանրագիտարաններ | Treccani |
|  |
| Չափորոշչային վերահսկողություն | CONOR: 238674019 · GND: 139348921 · ISNI: 0000000071741245 · VIAF: 101099848 · WorldCat VIAF: 101099848 |

 |